Süsənlər

Süsənlər () — məşhur holland rəssamı Vinsent van Qoqun 1889-cu ildə çəkdiyi rəsm əsəri. "Süsənlər" əsəri ölümündən bir il öncə, rəssamın Sen-Remi-de-provans yaxınlığında Mavzoleyli Müqəddəs Pavel klinikasında yaşadığı zaman çəkilmişdir.

Van Qoq "Süsənlər"i 1889-cu ilin mayında, ruhi xəstəxanaya gəldikdən sonra, bir həftə ərzində, xəstəxananın bağında naturadan çəkməyə başlamışdır. Rəsm əsərində onun sonrakı işlərində üzə çıxan yüksək gərginlik yoxdur. O, əsəri "xəstəliyim üçün ildırım sipəri" adlandırıb. Çünki hiss edirdi ki, rəsm çəkməyi davam etdirərək xəstəliyindən xilas ola bilər. Tabloda Van Qoqun digər işlərində və həmçinin müasirlərinin də işlərində olduğu kimi Ukiyo-e yapon qravürlərinin təsiri görünür. Bu oxşarlıq, obyektlərin konturlarının ayrılması, qeyri-adi rakurslarda, detallı çəkilmiş ərazilər və reallığa uyğun olmayan tam rənglə dolu sahələrin olması ilə izah olunur.

 Rəsmin sahibləri 
Rəsmin ilk sahibi tabloya 300 frank vermiş fransalı sənətşünas və anarxist Oktav Mirbo olmuşdur. 1987-ci ildə "Süsənlər" rəsm əsəri iki il yarım boyunca satılmış ən bahalı sənət əsəri ünvanına sahib oldu. O zaman rəsm 53,9 milyon dollara Alan Bonda satılıb, lakin müqaviləni sonlandırmaq üçün onun kifayət qədər pulu olmayıb. "Süsənlər" 1990 ildə Los-Ancelesdəki Getti muzeyinə satılmışdır.Kimmelman, Michael. Getty buys van Gogh "Irises," but won't tell price. New York Times, 22 mart 1990.

 Həmçinin bax 

 Vinsent Van Qoq
 Postimpressionizm
 Ulduzlu gecə
 Həkim Qaşenin portreti
 Kartof yeyənlər
 Günəbaxanlar
 Qarğalarla taxıl sahəsi
 Arlda yataq otağı
 Gecə kafesi
 Qırmızı üzüm bağı
 Rona üzərində ulduzlu gecə

 İstinadlar 

Kateqoriya:1889-cu ildə çəkilmiş rəsm əsərləri
Kateqoriya:Vinsent van Qoqun rəsm əsərləri